سەرچەوەگە ئەرا ئاژانس شەفەق نیوز وت: ئەندامەیل داعش پەڵپ لە کەسوکارەیل دووان لە شوانەیل پەس گردیە ک لە نزیک قڵای نزیک ناحیەی نۆجول لە دەورگرد قەزای کفری رفیانە، وەرانەوەر پویل فرەیگ تا مەرەقەزیان بکەن.
وتیش: ریخریاگ داعش داوای ١٥٠ هەزار دۆلار وەرانوەر هەر یەک رفیاگ کردنە، و خەوەریگ تر باس زیاتر لەو پویلە کەێد، ک زیڕە خستیەسە ناو دڵ کەسوکار و خیزان رفیاگەیل.
وتیش: ئەندامەیل ریخریاگ داعش پەڵپ سەرانە کەێد و هەڕەشەی کوشتن رفیاگەیل دەرد ئەگەر ئەو پویل سەرانە نەیەن، وتیش؛ دەزگا ئەمنیەیل وەردەوامن لە وەشوینکەفتن و مینەکردن ئەرا ئازادکردن رفیاگەیل.
ناوچەیل دەورگرد کفری، لە ماوەیل گوزەشتە، رفیان کشاوەرزەیل و شوانەیل وەخوەی دی، لە ئەنجام تەقەلای داعش تا پویل بکەفێدە دەسی، دویای تەنگەوکردن و لەناوبردن سەرچەوەیل سپۆنسەرکردنی وەلایەن هیزەیل فیدراڵی و یشمەرگە.
